CELEX: E2015G0002
Language: da
Date: 2015-09-24 00:00:00
Title: Afgørelse truffet af EFTA-Staternes Stående Udvalg nr. 2/2015/SC af 24. september 2015 om oprettelse af et interimsudvalg for EØS' finansieringsmekanisme for 2014-2021 [2015/2024]

12.11.2015   
            
            
               DA
            
            
               Den Europæiske Unions Tidende
            
            
               L 295/63
            
         AFGØRELSE TRUFFET AF EFTA-STATERNES STÅENDE UDVALG
   Nr. 2/2015/SC
   af 24. september 2015
   om oprettelse af et interimsudvalg for EØS' finansieringsmekanisme for 2014-2021 [2015/2024]
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, i det følgende benævnt »EØS-aftalen«,
   under henvisning til den aftale, der skal indgås om en ny EØS-finansieringsmekanisme for 2014-2021,
   under henvisning til den aftale, der skal indgås mellem Kongeriget Norge og Den Europæiske Union om en norsk finansieringsmekanisme for perioden 2014-2021 —
   BESTEMT FØLGENDE:
   Artikel 1
   1.   Der nedsættes et interimsudvalg for EØS' finansieringsmekanisme for 2014-2021, i det følgende benævnt »interimsudvalget«, der snarest muligt skal indlede sit arbejde.
   2.   Interimsudvalget skal bistå EFTA-staterne ved forberedelsen af iværksættelsen af EØS' finansieringsmekanisme for 2014-2021.
   3.   Interimsudvalget aflægger rapport til Det Stående Udvalg.
   4.   Interimsudvalget kan bistås af EØS/EFTA-staternes missioner ved EU.
   5.   Når aftalen om iværksættelse af EØS' finansieringsmekanisme for 2014-2021 træder i kraft eller finder midlertidig anvendelse, afløses interimsudvalget af et udvalg for EØS' finansieringsmekanisme for 2014-2021.
   6.   Interimsudvalget skal drøfte og vurdere mulighederne for at samordne EØS' finansieringsmekanisme og Norges finansieringsmekanisme.
   7.   Interimsudvalget udpeger selv sin formand, der skal bekræftes af Det Stående Udvalg.
   Artikel 2
   Denne afgørelse træder i kraft omgående.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 24. september 2015.
      
         
            For Det Stående Udvalg
         
         Ingrid SCHULERUD
         
            Fungerende formand
         
         Kristinn F. ÁRNASON
         
            Generalsekretær